भाखड़ा से विस्थापितों की समस्याओं के निराकरण के लिए प्रशासन गंभीर
भाखड़ाबांध के विस्थापितों की विभिन्न समस्याओं के निराकरण के लिए प्रशासन पूरी तरह से गंभीर है और उनकी कई मांगों को पूरा भी किया गया है। यह बात डीसी एनके सोलंकी ने लघु सचिवालय स्थित बैठक कक्ष में भाखड़ा विस्थापित एसोसिएशन पुरुषार्थ कमेटी की बैठक की अध्यक्षता करते हुए उन्होंने कहा कि हिमाचल प्रदेश से आकर यहां बसे लोगों के डोंगरा जाति प्रमाण पत्र बनाने आरंभ कर दिए गए है।
इसके अतिरिक्त भाखड़ा बांध विस्थापितों को अलॉट की गई भूमि पर चल रहे विवाद (कब्जे को लेकर) को हल करने की दिशा में भी यह प्रयास किए जा रहे हैं कि इस संबंध में प्रशासनिक शक्तियों की विकेंद्रीकरण हो और इस प्रकार की शक्तियां जिला प्रशासन के संबंधित उप मंडल अधिकारी (ना) को मिलें, ताकि विवाद के मामलों में पीडि़तों को पंजाब जाना पड़े। उन्होंने यह भी निर्देश दिए कि भाखड़ा बांध विस्थापितों को मूलभूत सुविधाएं उपलब्ध करवाने के लिए विशेष अनुदान दिया जाए। बैठक में एसडीएम सतबीर सिंह जांगु, डीआरओ कम सीटीएम बिजेंद्र भारद्वाज भाखड़ा व्यास मैनेजमेंट बोर्ड अधिकारी, भाखड़ा पुनर्वास एसोसिएशन पुरुषार्थ कमेटी के जिला फतेहाबाद सिरसा के पदाधिकारी मौजूद थे।
येनिर्णय लिए गए
इसदौरान नवगठित आॅल इंडिया भाखड़ा डैम औस्टीज एसोसिएशन की ओर से डीसी को ज्ञापन भी सौंपा गया। ज्ञापन सौंपने वाले प्रतिनिधिमंडल में प्रधान भवानी सिंह, उपप्रधान तिलक राज, बाबू राम, मनोहर लाल, सचिव नंद लाल, कोषाध्यक्ष कपिल चंदेल, सहसचिव मनोज कुमार, बाली सिंह, जगदीप सिंह, करनैल सिंह, सुखदेव सिंह आदि मौजूद रहे। ज्ञापन पर सुनवाई करते हुए डीसी ने पेजयल की समस्या का निदान करते हुए जनस्वास्थ्य विभाग के अधिकारियों को निर्देश दिए कि वे नहर पर आधारित स्वच्छ पेयजल पर्याप्त मात्रा में उपलब्ध करवाना सुनिश्चित करें। उन्होंने भाखड़ा विस्थापित गांवों में अधूरी पड़ी पक्की गलियों के निर्माण के लिए संबंधित अधिकारियों को निर्देश दिए। उन्होंने कहा कि जनता के जरूरत अनुसार नई पक्की गलियों का निर्माण करवाए। श्री सोलंकी ने कहा कि अवैध कब्जों को हटाने की दिशा में तेजी से कार्य किया जाए और जरूरतमंद व्यक्ति की पहचान कर उसे प्लाट उपलब्ध करवाने बारे उचित कार्रवाई की जाए।
फतेहाबाद। लघु सचिवालय स्थित बैठक कक्ष में भाखड़ा विस्थापित एसोसिएशन पुरुषार्थ कमेटी के लिए आयोजित की गई बैठक की अध्यक्षता करते उपायुक्त एनके सोलंकी।
hin_Deva hin_Deva hin_Deva hin_Deva hin_Deva hin_Deva